EkBass/fiwiki-20250220-pages-articles huggingface dataset:
Erätukku

Erätukku Oy on suomalainen verkkokauppa, joka myy vaatteita, asusteita, jalkineita ja välineitä metsästykseen, ulkoiluun, urheiluun, retkeilyyn ja kalastukseen. Näiden lisäksi se myy muun muassa hiihtovarusteita, riistakameroita, asekaappeja ja GPS-paikannusvälineitä. Vuonna 1989 perustetulla Erätukulla oli vuonna 2016 yhteensä 25 myymälää Suomessa, yksi Ruotsissa sekä verkkokauppa. Yrityksen pääkonttori oli Oulun lähellä Kempeleessä.Erätukun yrityssaneeraus ei näy myymälöissä , Karjalainen 12.6.2014. Viitattu 18.9.2014. Myymälöitä oli muun muassa Espoon Liilassa, Vantaan Tammistossa ja Riihimäellä. Erätukun omia tuotemerkkejä olivat JahtiJakt, North Ice, NorthSky, Woodlander ja Gore-Texin kaltainen kalvotekstiili Air-Tex.Perinteikäs Erätukku sai ostajan läheltä, Talouselämä 19.7.2011. Viitattu 18.9.2014.Mainio, Tapio: Mika Myllylä siivittämään Erätukun ulkoiluvaatemyyntiä , Helsingin Sanomat 23.5.2006. Viitattu 18.9.2014. Erätukku valmistutti tuotteensa alihankintana sopimustehtailla etupäässä Aasiassa. Vuonna 2016 Erätukku sai luvan toimia Sitka Gear -tuotteiden maahantuojana Suomessa. Sitka on Gore-Texin kokonaan omistama yritys ja ainoa Gore-Texin oma vaatetuotemerkki. Vuonna 2005 pääomasijoittaja Sponsor osti 70 prosentin osuuden Erätukusta. Heinäkuussa 2011 se myi omistuksensa toimivan johdon edustamalle sijoittajaryhmälle.Erätukku, Sponsor Capital. Viitattu 18.9.2014. Erätukku teki 2000-luvun puolivälissä hyvää tulosta ja kasvoi nopeasti. 2000-luvun loppupuolella Erätukun tuotekehitysryhmän jäsenenä toimi hiihtäjä Mika Myllylä. 2000-luvulla Erätukku on toiminut yhteistyössä Antti Ruuskasen, Petter Northugin sekä Harri Kirvesniemen kanssa. Erätukku hakeutui konkurssiin 14. maaliskuuta 2017. Syyksi ilmoitettiin epäonnistuminen yrityssaneerausohjelman tavoitteisiin pääsemisessä. Wild Finn Oy osti Erätukun sähköisen liiketoiminnan ja avasi uuden Erätukun verkkokaupan syksyllä 2018. Uusi Erätukku avasi ensimmäisen myymälän Nurmijärven kirkonkylään maaliskuussa 2019.Finder Liike on sittemmin muuttanut, uusi myymälä avattiin toukokuussa 2022 Vantaalle. Kaikki myymälät on sittemmin lakkautettu. Elokuussa 2024 Wild Finn Oy puolestaan hakeutui konkurssiin. ==Lähteet== Luokka:Suomalaiset kauppaketjut Luokka:Vaatemerkit Luokka:Suomalaiset vaateliikkeet Luokka:Suomalaiset verkkokaupat Luokka:Jalkinevalmistajat Luokka:Entiset suomalaiset vähittäiskaupan yritykset
Rally-Sport

Rally-Sport on suomalaisen Jukka Jäkälän kehittämä ajopeli, joka julkaistiin MS-DOS-käyttöjärjestelmälle vuonna 1996 shareware-julkaisuna. Pelistä on saatavilla rajoitettu demoversio. Kokoversio sisältää kahdeksan eri autoa, 15 kenttää, lukuisia bugikorjauksia sekä mahdollisuuden pelata peliä myös moninpelinä. Alkuperäisessä demoversiossa on ainoastaan yksinpeli, jossa voi harjoitteluajon lisäksi kisata tekoälyä vastaan. Rally-Sport on grafiikoiltaan kolmiulotteinen ja kuvattu vaakatasossa yläviistosta. Kamera seuraa pelaajan autoa ikään kuin katsomosta kiinteästä kuvakulmasta. Radasta näkyy kerrallaan vain pieni osa: taivallettu rata pimenee ja edessä avautuva rata tulee pimeydestä esiin. Ajomallinnuksen osalta peli on realistinen ja autot reagoivat erilaisiin tienpintoihin sekä radan korkeuseroihin. Pelin mukana ei tule työkaluja uuden sisällön luomiseen, mutta kolmas osapuoli on sittemmin julkaissut peliin rataeditorin. == Katso myös == * Luettelo suomalaisista shareware- ja freewarepeleistä == Lähteet == ==Aiheesta muualla== * Pelin arvostelu Suomipelit.fi sivustolla (The Internet Archive) Luokka:Vuoden 1996 videopelit Luokka:Rallipelit Luokka:Suomessa kehitetyt videopelit Luokka:MS- DOS-pelit
FS Courbet (F712)

Courbet (runkonumero F712) on Ranskan laivaston 1997 palvelukseen otettu La Fayette-luokan monitoimifregatti. == Valmistus == Alus tilattiin DCNS:ltä, missä köli laskettiin 15. syyskuuta 1993. Se laskettiin vesille 12. maaliskuuta 1994 ja otettiin palvelukseen 1. huhtikuuta 1997.Marine Militaire - Courbet == Palvelus == Alus oli 2014 palveluksessa kotisatamanaan Toulon. == Lähteet == * === Viitteet === Luokka:La Fayette -luokan fregatit
FS Aconit (F713)

Aconit (runkonumero F713) on Ranskan laivaston 1999 palvelukseen otettu La Fayette-luokan monitoimifregatti. == Valmistus == Alus tilattiin DCNS:ltä, missä köli laskettiin 1. elokuuta 1996 nimellä Jauréguiberry. Se laskettiin vesille 8. kesäkuuta 1997 nimellä Aconit, joksi se oli nimetty 1996. Alus otettiin palvelukseen 3. kesäkuuta 1999.Marine Militaire - Aconit == Palvelus == Alus oli 2014 palveluksessa kotisatamanaan Toulon. == Lähteet == * === Viitteet === Luokka:La Fayette -luokan fregatit
FS Guépratte (F714)

Guépratte (runkonumero F714) on Ranskan laivaston 2001 palvelukseen otettu La Fayette-luokan monitoimifregatti. == Valmistus == Alus tilattiin DCNS:ltä, missä köli laskettiin 1. lokakuuta 1998. Se laskettiin vesille 3. maaliskuuta 1999 ja otettiin palvelukseen 27. lokakuuta 2001.Marine Militaire - Guépratte == Palvelus == Alus oli 2014 palveluksessa kotisatamanaan Toulon. == Lähteet == * === Viitteet === Luokka:La Fayette -luokan fregatit
Reasons

Reasons on vuonna 2003 ilmestynyt Angelit-yhtyeen viides ja toistaiseksi viimeisin studioalbumi. Se on musiikillisesti monipuolisin ja myös kaupallisin Angeleitten levyistä. Albumilla on muun muassa ambientia sekä drum'n'bass- rytmejä. Singlenä levyltä julkaistiin kappale Luovus.MISTÄ? MITEN? Angelit.net. Viitattu 18.9.2014. == Kappaleet == # # # # # # # # # # # # # # # == Muusikot == === Angelit === *Tuuni Länsman – laulu, joiku *Ursula Länsman – laulu, joiku === Vierailijat === *Mamba Assefa – lyömäsoittimet (2, 3, 4, 6, 10, 12) *Ande Bongo – joiku (13) *Alfred Häkkinen – kitara, laulu (3, 6, 12) *Lauluyhtye Iritage – laulu (3) *Kaira – laulu (2) *Kimmo Kajasto – kitara, kosketinsoittimet, tietokoneohjelmointi (4, 6, 12) *Suho Superstar – laulu (7) *You Sonic – laulu (3) == Lähteet == *REASONS Fono-äänitetietokanta ===Viitteet=== Luokka:Vuoden 2003 albumit Luokka:Angelien albumit
The Sydney Morning Herald

The Sydney Morning Herald (SMH) on Sydneyssä julkaistava sanomalehti. Se perustettiin vuonna 1831 nimellä Sydney Herald. SMH on vanhin jatkuvasti julkaistu sanomalehti Australiassa. Lehti julkaistaan kuutena päivänä viikosta. Sen voi ostaa liikkeistä Sydneyssä, Uusi Etelä-Walesin alueella, Canberrassa ja Queenslandissa (Brisbanessa, Gold Coastissa ja Sunshine Coastissa). ==Lähteet== ==Aiheesta muualla== * The Sydney Morning Herald * The Sydney Morning Herald (NSW : 1842–1954). Digitalisoitu arkisto. * The Sydney Herald (NSW : 1831–1842). Digitalisoitu arkisto. * The Sun-Herald (Sydney, NSW : 1953–1954). Digitalisoitu arkisto. Luokka:Australialaiset sanomalehdet
O Globo

O Globo on Rio de Janeirossa julkaistava, brasilialainen sanomalehti. Lehti on Roberto Marinhon johtaman mediakonsernin näkyvin painettu julkaisu. Lehden perusti A Noite -sanomalehden omistaja ja toimittaja Irineu Marinho. Se oli alun perin tarkoitettu päivälehdeksi laajentamaan yhtiön sanomalehti- intressejä. Lehdestä tuli ajan myötä konsernin lippulaiva. Irineun kuoltua viikkoja sanomalehden perustamisen jälkeen vuonna 1925, sen peri hänen poika Roberto Marinho. Hän alkoi 21 vuoden ikäisenä tehdä työtä harjoittelija toimittajana lehdelle ja eteni myöhemmin toimituspäälliköksi. Roberto Marinho kehitti Organizações Globoa (O Globo, Rede Globo, Rádio Globo, Editora Globo ja muista tytäryhtiöistä koostuvaa mediakonsernia) Brasilian suurimmaksi mediakonserniksi, siirtyen radioon 1940-luvulla ja televisioon 1960-luvulla. ==Aiheesta muualla== * O Globo Luokka:Brasilialaiset sanomalehdet
Tynecastle Stadium

Tynecastle Stadium on vuonna 1886 avattu jalkapallostadion Edinburghissa, Skotlannissa. Se toimii pääasiassa Hearts-jalkapalloseuran kotikenttänä. Vuonna 1997 peruskorjatun stadionin katsojakapasiteetti on 20 099 istumapaikkaa. ==Aiheesta muualla== Luokka:Skotlannin jalkapallostadionit Luokka:Edinburghin rakennukset ja rakennelmat Luokka:Rugby league
Lanark

Lanark () on pieni, noin 8 800 asukkaan kaupunki Etelä-Lanarkshiressä Skotlannissa. Se sijaitsee noin 40 kilometriä Glasgowsta kaakkoon. ==Tunnettuja henkilöitä== * Colin McRae, OBE (1968–2007), ralliautoilun maailmanmestari vuodelta 1995. Lisäksi hänen isänsä Jimmy sekä pikkuveljensä Alister ovat tunnettuja ralliautoilijoita. * Walter Smith, OBE (1948–), jalkapallomanageri, muun muassa Skotlannin maajoukkueen entinen päävalmentaja. ==Aiheesta muualla== Luokka:Asutut paikat Skotlannissa
Ampiainen (pilalehti)

Ampiainen oli suomalainen pilalehti, joka ilmestyi vuosina 1910–1927 Viipurissa.Ampiainen Fennica-tietokanta. Viitattu 18.9.2014. Ampiaisen perustivat viipurilaisen sanomalehti Karjalan toimittajat ja työntekijät, ja sitä julkaisemaan perustettiin Oy Ampiainen. Päätoimittajana oli virallisesti Aarne Pietinen, mutta tosiasiassa Ampiaista piti pystyssä taiteilija ja piirtäjä Aarno Karimo. Lehti ilmestyi vuoden 1910 alusta lähtien kahdesti kuukaudessa. Ampiainen julisti olevansa puolueeton, mutta Venäjän-kysymyksessä se oli hyvin jyrkkä, sillä noihin aikoihin Venäjän hallituksen suunnitelmat eräiden Viipurin läänin osien erottamiseksi Suomesta koettiin akuutiksi uhaksi. Ampiainen keskitti lähes kaiken huomionsa Venäjän vastaiseen agitaation, ja tuki tässä suhteessa nuorsuomalaisen Karjalan linjaa. Ensimmäisen maailmansodan aikana tiukentunut sensuuri tosin rajoitti mahdollisuuksia arvostella Venäjää. Karimon siirryttyä 1915 Karjalan vakinaiseksi piirtäjäksi Ampiaisen kuvittamisesta vastasivat Eric Vasström sekä veljekset Onni ja Janne Muusaari.Uino 1991, s. 330–331. Vuodesta 1918 Ampiainen tuki Karjalan tavoin kookomusta, vaikka ei ilmoittanutkaan aivan avoimesti puoluekantaansa. 1920-luvulla lehti keskittyi äärivasemmiston, ruotsinkielisten ja kieltolain pilkkaamiseen. Kirjoittajiin kuului muun muassa Vaasan Jaakkoo eli J. O. Ikola. Kun Karjala alkoi julkaista enemmän omia pilapiirroksia ja viihteellistä aineistoa, Ampiainen kävi 1920-luvun alussa tarpeettomaksi, ja se lakkautettiin vuoden 1923 päätteeksi. Viljo Kojo herätti lehden vielä uudelleen henkiin vuonna 1927, mutta se ilmestyi vain vuoden ajan. ==Lähteet== *Ari Uino: Pilalehtien monenkirjava sukupuu, teoksessa Suomen lehdistön historia 8: Yleisaikakauslehdet. Aikakauslehtien liitto/Kustannuskiila 1991. ===Viitteet=== == Aiheesta muualla == * Kansalliskirjaston digitoidut aineistot : Aikakauslehdet : Ampiaisen numeroita vuosilta 1910–1911 Luokka:Suomalaiset pilalehdet Luokka:Ilmestymästä lakanneet suomalaiset aikakauslehdet Luokka:Viipurin media
L’Espresso

L'Espresso on Roomassa viikoittain julkaistava aikakauslehti. Se on toinen Italian kahdesta merkittävimmästä aikakauslehdestä, toinen on Panorama. Lehden perusti vuonna 1955 N.E.R. (Nuove Edizioni Romane) -kustantamo, jonka omisti Carlo Caracciolo ja Olivetti-kirjoituskoneiden valmistaja Adriano Olivetti. Päätoimittajina olivat Arrigo Benedetti ja Eugenio Scalfari. ==Lähteet== ==Aiheesta muualla== * l'Espresso Luokka:Italialaiset sanomalehdet
Youwarou

Youwarou on maalaiskunta ja sen keskuskylä sekä Moptin alueen Youwaroun piirin hallinnollinen keskus Malissa. Se sijaitsee Nigerjoen haaran Issa Berin varrella sata kilometriä Moptista pohjoiseen. Kunnassa on 23 000 asukasta (vuonna 2009). Youwaroun kunta rajoittuu idässä Youwaroun piirin Dongon ja Dirman, etelässä Déboyen ja Bembéré Taman, lännessä Farimakén ja pohjoisessa Niafunkén piirin Soumpin kuntiin. Seutu kuuluu Sahelin vyöhykkeeseen. Pinnanmuodostukseltaan se on tasaista Nigerin sisämaasuistoa. Siellä sijaitsevat Moptin alueen suurimmat järvet Débo ja Waladou. Kuntaan kuuluu 21 kylää. Asukkaat ovat pääosin fulbeja. Heidän lisäkseen kunnassa asuu fulbejen entisiä orjia rimaibeja, songhaita, bozoja, somonoja, bambaroita ja belloja. Vallitseva uskonto on islam. Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Fulbet, rimaibet ja bellat harjoittavat karjanhoitoa, bambarat maanviljelyä, bozot ja somonot kalastusta. Songhait ovat enimmäkseen kauppiaita. Tärkeimmät viljelykasvit ovat hirssi, durra ja riisi. Kotieläimiä ovat naudat, lampaat, vuohet ja siipikarja. Kalaa viedään tuoreena, savustettuna ja kuivattuna Moptiin. Youwaroussa pidetään viikoittaiset markkinat. Youwarousta on kuivana aikana tieyhteys Moptiin. Tulva-aikaan liikennöinti tapahtuu Nigerjokea pitkin. Palveluihin kuuluu yhdeksän alakoulua, kaksi CED-tyyppistä koulua, yksi yläkoulu, terveysasema ja piirin poliklinikka. Keskuskylässä on vesijohtoverkko. ==Lähteet== Luokka:Malin kunnat Luokka:Youwaroun piiri
Theodor Brofeldt

Henrik Gustaf Theodor Brofeldt (14. maaliskuuta 1837 Jaakkima – 4. helmikuuta 1914 Iisalmi) oli suomalainen pappi ja kirjailija Juhani Ahon isä.Theodor Brofeldt Brofeldtin vanhemmat olivat kappalainen, varapastori Petter Johan Fredrik Brofeldt ja Margaretha Charlotta Mechelin. Hän pääsi ylioppilaaksi Kuopion lukiosta 1856 ja suoritti Helsingin yliopistossa teologian erotutkinnon 1858. Brofeldt vihittiin papiksi 1859. Brofeldt aloitti virkauransa Lapinlahdella kappalaisen apulaisena mutta toimi sittemmin Iisalmen emäseurakunnan kirkkoherrana 1883–1914. Hän oli myös tuomiokapitulin asessorina ja hän sai rovastin arvon 1888. Theodor Brofeldt oli naimisissa 1860–1899 Karolina Fredrika Emelie Snellmanin (k. 1899) kanssa, ja he saivat kymmenen lasta joista vanhin oli Juhani Aho. Brofeltit olivat herännäisiä, mutta Theodor Brofeldt läheni myöhemmin beckiläisyyttä.Marko Vanhanen: Marko Vanhanen. Maan hiljaiset : Juhani Ahon kuvaus herännäisyydestä novellikokoelmassa Heränneitä. Pro Gradu. s. 4 Brofeldt meni 1901 toisen kerran naimisiin kansakoulunopettaja Hanna Emilia Wartiaisen kanssa. == Teoksia == Nimellä H. G. Th. Brofeldt: * Saarnoja. Otava 1917 ===Lapset=== * Johannes (Juhani Aho), 11.9.1861–8.8.1921 * Lyydi, 1862–1949, pappilan mamselli * Pekka, 1864–1945, toimittaja, kirjailija, saarnaaja * Kalle (Kalle Aho), 1865–1936, opettaja, johtaja, toimittaja, valtiopäivämies * Theodor, 1867–1946, henkikirjuri, lääninrahastonhoitaja * Elli Hirvensalo, 1870–1952, seminaarinopettaja * Miili, 1872–1882 * Joel, 1874–1896 * Hanna, 1876–1891 * Alma Lescelius, 1879–1970, opettaja, puutarhuri, ruustinna ==Lähteet== == Kirjallisuutta == * Olavi Tarvainen : Savolainen sielunpaimen : muistelmia rovasti H. G. Th. Brofeldtista. WSOY 1951, 3. painos 1962 Luokka:Suomen evankelis-luterilaisen kirkon papit Luokka:Vuonna 1837 syntyneet Luokka:Vuonna 1914 kuolleet
Reijo Linna

Reijo Linna (s. 28. maaliskuuta 1963 Helsinki) on entinen suomalainen jalkapalloilija. Hän oli pelipaikaltaan vasen laitapuolustaja. Linna oli Käpylän Pallon kasvatti.Futissanomat – Pelaajataulukko Hän siirtyi vuonna 1981 Helsingin Jalkapalloklubiin, ollen mukana voittamassa A-poikien Suomen mestaruutta ensimmäisellä kaudellaan. Kausina 1982–1987 Linna pelasi HJK:ssa 109 pääsarjaottelua, joissa teki 11 maalia, voittaen Suomen mestaruuden kausina 1985 ja 1987 sekä Suomen cup-mestaruuden 1984. Vuonna 1988 hän edusti I divisioonassa pelannutta Kontulan Urheilijoita. Linna palasi pääsarjatasolle yhden kauden jälkeen FF Jaroon, jossa hän pelasi 26 ottelua ja teki 2 maalia. Kausien välissä Linna pelasi myös Singaporessa muiden suomalaispelaajien kanssa ja oli voittamassa Singaporen cup-mestaruutta Jurong Townissa 1989 sekä Singaporen mestaruutta Geylang Internationalissa 1990. Palattuaan Suomeen hän siirtyi II divisioonan Finnairin Palloilijoihin. Linna pelasi FinnPassa kausina 1990–1998 yhteensä 204 ottelua, jossa teki 16 maalia ja oli mukana nostamassa seuraa Veikkausliigaan, jossa se parhaimmillaan saavutti kolmannen sijan 1997. Yhteensä pääsarjatasolla hän pelasi 277 ottelua ja teki 19 maalia. Linna pelasi alle 16-vuotiaiden maajoukkueessa yhden ottelun Länsi-Saksaa vastaan vuonna 1979. ==Saavutukset== *Suomen mestaruus 1985, 1987 **SM-hopea 1982, 1983 **SM-pronssi 1986, 1997 *Suomen Cup 1984 *A-poikien Suomen mestaruus 1981 *Singaporen mestaruus 1990 *Singaporen Cup 1989 ==Lähteet== Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1963 syntyneet Luokka:Elävät henkilöt
Upton

Upton on usean paikan ja ihmisen nimi: ==Paikannimenä== ===Englanti=== *Upton, taajama Dorsetissa *Upton, kunnallishallintoalue Cambridgeshiressa *Upton, kunnallishallintoalue Lincolnshiressa *Upton, asutuskeskus Merseysidessa *Upton, kunnallishallintoalue Northamptonshiressa *Upton, kunnallishallintoalue Oxfordshiressa *Upton, kunnallishallintoalue Somersetissa *Upton, kunnallishallintoalue West Yorkshiressa ===Yhdysvallat=== *Upton, pikkukaupunki Kentuckyssa *Upton, pikkukaupunki Mainessa *Upton, kaupunki Massachusettsissa *Upton, kaupunki Wyomingissa *Uptonin piirikunta, Teksasissa ===Muualla=== *Upton, kunta Kanadassa ==Henkilöitä== ===Sukunimenä=== *Anthony F. Upton, brittiläinen historiantutkija *Kate Upton, yhdysvaltalainen malli ===Etunimenä=== *Upton Sinclair, yhdysvaltalainen kirjailija
Tuisku (lehti)

Tuisku oli vuosina 1924–1930 Helsingissä ilmestynyt Sosialistisen työväen ja pienviljelijäin vaalijärjestön suuntausta edustanut poliittinen pilalehti. Se ilmestyi kaksi kertaa kuukaudessa.Tuisku Fennica-tietokanta. Viitattu 18.9.2014. Tuisku perustettiin vuonna 1923 lakkautetun Paukku-lehden seuraajaksi. Sitä kustansi Oy Työ, joka oli julkaissut myös Suomen Työmies -lehteä. Tuisku oli kommunistien agitaatiokanava. Sen toimittajana toimi ensin L. Vickberg ja hänen jälkeensä kirjaltaja E. A. Grönroos. Lehden linjana oli sen omien sanojen mukaan ”luokkatietoisen sosialistisen työväen jyrkkä luokkataisteluohjelma tehostetussa ja pippuroidussa muodossaan”. Lehti luonnehti tulevaa toimintaansa myös näin: ”Porvaria tullaan heittämään – – manttaalipösöä ja pappia tullaan potkimaan heidän suuriin mahoihinsa uudestiraudoitetuilla saappailla – – sotahulluja ja suojeluskuntalaisia tullaan pommittamaan järeällä tykistöllä ja kaasupommeilla, fascisteja tullaan kurittamaan risiiniöljyllä ja raipoilla, noskelaisia vitsotaan edelleen”. Lehden linja oli yhtä tinkimätön kuin se oli luvannutkin. Tuisku lakkautettiin muiden kommunistilehtien tavoin lapuanliikkeen vaatimuksesta kesäkuussa 1930. Grönroos oli jo sitä ennen vangittu lehden saaman painokanteen vuoksi.Ari Uino: ”Pilalehtien monenkirjava sukupuu”, s. 337 teoksessa Suomen lehdistön historia 8: Yleisaikakauslehdet. Aikakauslehtien liitto/Kustannuskiila 1991. ==Lähteet== Luokka:Ilmestymästä lakanneet suomalaiset aikakauslehdet Luokka:Suomalaiset pilalehdet Luokka:Suomen sosialistinen työväenpuolue
Duffusin linna

Duffusin linna on mäkilinnan raunio, joka oli aikoinaan Morayn klaanin omistuksessa. Se sijaitsee Skotlannissa lähellä Elginiä. 1300-luvulla alkuperäinen puurakenteinen linna rakennettiin uudestaan kivestä. == Lähteet == == Aiheesta muualla == Luokka:Moray Luokka:Skotlannin linnat
Floréal-luokka

Floréal-luokka on Ranskan merivoimien kuuden vuonna 1989 tilatun fregatin muodostama alusluokka. Kaksi hieman mukautettua alusta on käytössä myös Marokon laivastolla. == Taustaa == Kylmän sodan päätyttyä todettiin, ettei sodanuhan riski ole kadonnut mihinkään. Laivasto sai uusia tehtäviä ja samalla käytössä olleet 1980-luvulla valmistuneet saattajat vanhentuivat, joten ne eivät sellaisenaan soveltuneet matalan riskitason toiminta-alueille. == Alukset == Floréal-luokan fregatitGardiner, Robert s. 119 Nimi Telakka Kölinlasku Vesille Palvelukseen Kohtalo Floréal Chantiers de l'Atlantique 2. huhtikuuta 1990 6. lokakuuta 1990 27. toukokuuta 1992 Prairial Chantiers de l'Atlantique 11. syyskuuta 1990 16. maaliskuuta 1991 20. toukokuuta 1992 Nivôse Chantiers de l'Atlantique 16. tammikuuta 1991 11. elokuuta 1991 15. lokakuuta 1992 Ventôse Chantiers de l'Atlantique 28. kesäkuuta 1991 14. maaliskuuta 1992 5. toukokuuta 1993 Vendémiaire Chantiers de l'Atlantique 17. tammikuuta 1992 23. elokuuta 1992 21. lokakuuta 1993 Germinal Chantiers de l'Atlantique 17. elokuuta 1992 14. maaliskuuta 1993 17. toukokuuta 1994 === Marokon kuninkaallinen laivasto === Mohammed V -luokan fregatitNaval- technology.com Nimi Telakka Kölinlasku Vesille Palvelukseen Kohtalo Mohammed V Chantiers de l'Atlantique 2001 maaliskuu 2002 palveluksessa 2014 Hassan Chantiers de l'Atlantique joulukuu 2002 palveluksessa 2014 == Lähteet == * === Viitteet === *
Ludwig von Mises -instituutti

Ludwig von Mises -instituutti (, lyhenne LvMI) on libertaarinen organisaatio Auburnissa Alabamassa Yhdysvalloissa. Se on nimetty itävaltalaisen taloustieteilijän Ludwig von Misesin (1881–1973) mukaan. Verkkosivujensa mukaan organisaatio omistautuu puolustamaan markkinataloutta, yksityisomistusta, rauhallisia kansainvälisiä suhteita ja vastustamaan hallinnon interventiota. Instituutti perustettiin vuonna 1982. == Aiheesta muualla == * Järjestön verkkosivut * Ludwig von Mises -Instituutti Suomessa
NRC Handelsblad

NRC Handelsblad (NRC) on alankomaalainen päivittäin ilmestyvä iltapäivälehti, joka julkaistaan Amsterdamissa. Lehti perustettiin 1. lokakuuta 1970, kun Nieuwe Rotterdamsche Courant ja Algemeen Handelsblad -lehdet yhdistyivät. NRC lanseerasi NRC Next -nimisen päivälehden vuonna 2006. NRC Handelsbladin levikki oli 200 000 vuonna 2013, sijoittaen sen neljänneksi maan päivälehdistä. ==Lähteet== ==Aiheesta muualla== * NRC Handelsblad Luokka:Alankomaalaiset sanomalehdet
Auburn (Alabama)

Auburn on kaupunki Alabaman osavaltiossa Yhdysvalloissa. Sen väkiluku oli vuoden 2013 väestönlaskennassa 58 582, ja se on itäisen Alabaman suurin kaupunki. Auburnin metropolialue käsittää lisäksi Opelikan kaupungin ja Phenix Cityn pohjoisosan, ja siellä on noin 150 000 asukasta. Auburnissa toimii Auburnin yliopisto. == Aiheesta muualla == Luokka:Alabaman kaupungit
Siili (lehti)

Siili: työväen pilalehti oli Suomessa vuosina 1945–1951 ilmestynyt SKDL:ää tukenut poliittinen pilalehti.Uino 1991, s. 346Siili Fennica-tietokanta. Viitattu 18.9.2014. Kesällä 1945 perustettu Siili ilmestyi kahdesti kuukaudessa Kansankulttuurin kustantamana. Se kävi koko ilmestymisensä ajan jatkuvaa kamppailua sosiaalidemokraattien pilalehden Kurikan kanssa, ja sen hyökkäyksen pääkohteena olivat yleensä Väinö Tanner ja asevelisosialistit. Myöhemmin kritiikin kohteena olivat sosiaalidemokraattinen Fagerholmin I hallitus ja kylmän sodan alettua Yhdysvallat. Siilin esikuvana oli neuvostoliittolainen Krokodil-lehti, josta se myös lainasi sekä kuvia että tekstiä. Siilin toimittajina toimivat Pentti Lahti ja vuodesta 1946 V. Montonen. Lehden pääasiallinen kuvittaja oli myös Työkansan Sanomiin piirtänyt Reino Vaittinen. Sodanjälkeisten vuosien aikana pilalehdistö koki Suomessa lyhyen renessanssin, jonka aikana myös Siili menestyi, mutta se kävi pian tappiolliseksi ja 1950-luvun alussa SKP:n johto katsoi ajan tarpeiden vaativan toisenlaisia puoluelehtiä. Siili lakkautettiin vuoden 1951 lopussa. ==Lähteet== *Ari Uino: Pilalehtien monenkirjava sukupuu, teoksessa Suomen lehdistön historia 8: Yleisaikakauslehdet. Aikakauslehtien liitto/Kustannuskiila 1991. ===Viitteet=== Luokka:Ilmestymästä lakanneet suomalaiset aikakauslehdet Luokka:Kansandemokraattiset lehdet Luokka:Suomalaiset pilalehdet
Romance and Arabella

Romance and Arabella on Walter Edwardsin ohjaama yhdysvaltalainen mykkä komediaelokuva vuodelta 1919. Romantiikkaa sisältävän komediaelokuvan pääosissa ovat Constance Talmadge ja Harrison Ford. Romance and Arabella kertoo nuoresta leskestä (Talmadge), joka aikoo ottaa ilon irti elämästä, ja hän päätyykin neljään eri romanssiin neljän eri miehen kanssa. Romance and Arabella perustuu William Hurlbutin samannimiseen näytelmään (1917), jonka pohjalta Edith M. Kennedy laati elokuvan käsikirjoituksen. Elokuvan tuotanto- ja levittäjäyhtiönä oli Select Pictures Corporation. Romance and Arabella sai Yhdysvaltain ensi-iltansa 15. helmikuuta vuonna 1919. ==Näyttelijät== ==Lähteet== ==Aiheesta muualla== * * * Romance and Arabella Silent eran sivuilla * Romance and Arabella TCM Movie Databasessa Luokka:Vuoden 1919 yhdysvaltalaiset elokuvat Luokka:Yhdysvaltalaiset romanttiset komediat Luokka:Yhdysvaltalaiset mykkäelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset näytelmiin perustuvat elokuvat
Torvikukka

Torvikukka (Salpiglossis sinuata) on koisokasvien heimoon kuuluva laji. Se on kotoisin Chilestä. Kasvi on 50–70 cm korkea. Varressa on paljon haaroja. Lehdet ovat väriltään vaaleanvihreitä. Kukkien värisävyjä ovat valkoisen, keltaisen, punaisen, liilan ja sinisen sävyt. Kukat ovat muodoltaan torvimaiset, ja niiden terälehdissä suonet ovat hyvin nähtävissä. Torvikukka kukkii heinäkuulta elokuulle. Kasvi menestyy aurinkoisella, multavalla ja ravinteikkaalla kasvupaikalla. Koristekasvina torvikukan esikasvatus on Suomessa aika aloittaa huhtikuulla, ja taimet istutetaan ulos kun ei enää ole hallanvaaraa. Istutusväli on 25 cm. == Lähteet == Luokka:Koisokasvit
Mary Martin

Mary Virginia Martin (1. joulukuuta 1913 Weatherford, Texas, Yhdysvallat – 3. marraskuuta 1990) oli yhdysvaltalainen näyttelijä ja laulaja. Hän oli Richard Rodgersin ja Oscar Hammersteinin muusa. Hänen moniin musikaalirooleihinsa lukeutuvat esimerkiksi Nellie Forbush (South Pacific) ja Maria von Trapp (Sound of Music). Martin sai vuonna 1989 Kennedy Center Honors -palkinnon. Hän oli myös näyttelijä Larry Hagmanin äiti. == Valikoitu filmografia == === Teatteri === Teatteri Teatteri Teatteri Teatteri Vuosi Nimi Lisätiedot 1938 Leave It to Me! Dolly Winslow 1939 Nice Goin' 1943–1945 Venuksen kosketus Venus 1946 Pacific 1860 1946 Lute Song Tchao-Ou-Niang 1947 Annie Mestariampuja Annie Oakley 1949–1951 South Pacific Nellie Forbush 1953 Kind Sir 1954 Peter Pan Peter Pan 1955 Hiuskarvan varassa 1957 Annie Mestariampuja 10 viikkoa Los Angelesissa/San Franciscossa 1957 South Pacific 10 viikkoa Los Angelesissa/San Franciscossa 1958 Music with Mary Martin 1959 Sound of Music 1963 Jennie 1965–1966 Hello, Dolly! Kiertue Yhdysvalloissa, Aasiassa ja 6 kuukautta Lontoossa 1966–1969 I Do! I Do! Vuosi Broadwaylla, vuosi kiertueella 1972 A Celebration of Richard Rodgers 1977 Together on Broadway: Mary Martin & Ethel Merman 1978 Do You Turn Somersaults? 1985 Our Heart Belongs To Mary Yksi esitys Shubert Theater -teatterussa 1985–1987 Legends === Elokuvat === Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1938 Hänen ranskalainen morsiamensa The Rage of Paris 1938 Kilpakosijat Battle of Broadway Linda Lee (lauluääni) 1938 Hyvästi, enkelini The Shopworn Angel Margaret Sullavanin lauluääni 1939 Operettikuningas The Great Victor Herbert Louise Hall 1940 Ajan sävel Rhythm on the River Cherry Lane 1940 Love Thy Neighbor Love Thy Neighbor Mary Allen 1941 Leikin miesten kanssa Kiss the Boys Goodbye Cindy Lou Bethany 1941 New York Town New York Town Alexandra Curtis 1941 Kiihoittavaa rytmiä Birth of the Blues Betty Lou Cobb 1942 Kauneusparaati Star Spangled Rhythm Oma itsensä 1943 Juhla tropiikissa Happy Go Lucky Marjory Stuart 1943 Hullunkurinen perhe True to Life Bonnie Porter 1946 Yö ja päivä Night and Day Oma itsensä 1953 Main Street to Broadway Main Street to Broadway Oma itsensä 1957 Annie Get Your Gun Annie Get Your Gun Annie Oakley == Lähteet == == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset laulajat Luokka:Tony-palkinnon saajat Luokka:Primetime Emmy -palkinnon saajat Luokka:Vuonna 1913 syntyneet Luokka:Vuonna 1990 kuolleet
Telluuritetrakloridi

Telluuritetrakloridi (TeCl4) on telluuri- ja klooriatomien muodostama epäorgaaninen molekyyliyhdiste. Yhdistettä voidaan käyttää katalyyttinä ja muiden telluuriyhdisteiden valmistuksen lähtöaineena. ==Ominaisuudet== Huoneenlämpötilassa telluuritetrakloridi on valkoista tai hieman kellertävää kiteistä ainetta. Nesteenä ja kaasuna se on punaista. Kaasufaasissa yhdiste esiintyy TeCl4-monomeerina, mutta kiinteässä ja nestemäisessä olomuodossa polymeerinä. Kiteisessä telluuritetrakloridissa toistuva yksikkö on kuutiomainen Te4Cl16-tetrameeri, jossa jokainen telluuriatomi on sitoutunut kuuteen klooriatomiin ja telluuri- ja klooriatomit vuorottelevat kuution kärkinä. Nestemäisenä telluuritetrakloridi johtaa sähköä ja tämä johtuu TeCl3+, Te3Cl13-\- ja Te2Cl102--ionien muodostumisesta. Telluuritetrakloridi ei liukene veteen, mutta hydrolysoituu veden vaikutuksesta telluuridioksidiksi ja vetykloridiksi. Yhdiste liukenee orgaanisiin liuottimiin kuten metanoliin, etanoliin, etyyliasetaattiin, bentseeniin ja tolueeniin. Telluuritetrakloridi muodostaa additiotuotteita useiden Lewis-emästen kanssa. ==Valmistus ja käyttö== Telluuritetrakloridia voidaan valmistaa suoraan alkuaineistaan klooraamalla telluuria. Muita tapoja ovat telluurin tai telluuridioksidin klooraus käyttämällä klooraavana kemikaalina tetrakloorimetaania, arseenitrikloridia tai rikkidikloridia. :Te + 2 Cl2 → TeCl4 Telluuritetrakloridia voidaan käyttää niin epäorgaanisten kuin orgaanistenkin telluuriyhdisteiden valmistuksessa. Sitä voidaan käyttää myös katalyyttinä kloorattaessa bentseeniä tai fenoleja ja vedytettäessä karboksyylihappoja tai estereitä alkoholeiksi. ==Lähteet== Luokka:Kloridit Luokka:Telluuriyhdisteet
Move Mania

Move Mania on saksalaisen Sash!-tuotantoryhmän kappale vuoden 1998 albumilta Life Goes On. Kappale julkaistiin samana vuonna albumin kolmantena singlenä. Sen julkaisi Mighty Records. Kappaleella vierailee yhdysvaltalaislaulaja Shannon. Kappale oli menestyksekäs hitti monissa Euroopan maissa ja esimerkiksi Britannian singlelistalla se saavutti kahdeksannen sijan. ==Kappalelista== # "Move Mania" (Video/Radio Mix) \- 3:47 # "Move Mania" (Extended Mix) \- 6:51 # "Move Mania" (John B. Norman Remix) \- 7:00 # "Move Mania" (DJ Delicious Radio Mix) \- 3:22 # "Move Mania" (DJ Delicious Remix) \- 6:52 # "Move Mania" (Horny Utd. Remix) \- 9:05 ==Listasijoitukset== Listat (1998) Paras sijoitus Suomi (Suomen virallinen lista) 10 Ranska (SNEP) 61 Saksa (Media Control Charts) 56 Irlanti (Irlannin singlelista) 15 Alankomaat (Dutch Top 40) 40 Ruotsi (Sverigetopplistan) 33 Iso-Britannia (Britannian singlelista) 8 ==Lähteet== Luokka:Vuoden 1998 kappaleet Luokka:Sash!:n kappaleet
Perhoskukat

Perhoskukat (Schizanthus) on koisokasvien heimoon kuuluva suku. Sopivin kasvupaikka on aurinkoinen ja kuiva ja maan on hyvä olla runsaasti kalkittu ja multava. Yksi suvun risteymälajeista on loistoperhoskukka (Schizanthus × wisetonensis), joka on chileläisten lajien Schizanthus grahamii ja kirjoperhoskukan (Schizanthus pinnatus) risteytys. Sen kukat ovat värisävyltään valkoisia, vaaleanpunaisia tai punaisia. Samassa kukassa on usein monia sävyjä ja tämä risteymä kukkii heinäkuulta elokuulle. Sen korkeus on 30–50 cm ja se on kasvutavaltaan pensastava. == Lähteet == == Aiheesta muualla == * Suomen Lajitietokeskus: Perhoskukat – Schizanthus * Kassu – Kasvien suomenkieliset nimet: Perhoskukat (Schizanthus) * Funet: Perhoskukat (Schizanthus) * United States Department of Agriculture (USDA): Schizanthus Luokka:Koisokasvit
Colour the World

Colour the World on saksalaisen tuotantoryhmä Sash!:n kappale. Sen julkaisi Mighty Records vuonna 1999. Kappale on neljäs ja viimeinen single heidän toiselta albumiltaan Life Goes On. Kappaleen sanat esittää nigerialais- ruotsalainen laulaja Dr. Alban. Kappale oli levyn aiempien singlejulkaisujen tapaan suosittu hitti lukuisissa Euroopan maissa ja saavutti esimerkiksi Britannian singlelistalla 15. sijan. ==Kappalelista== # "Colour the World" (Single) \- 3:35 # "Colour the World" (Extended Mix) \- 6:00 # "Colour the World" (Dario G. Remix) \- 4:02 # "Colour the World" (ATB Remix) \- 5:51 # "Colour the World" (DJ Delicious Remix) \- 6:52 # "Colour the World" (Dale Cooper & Vincent Price Remix) \- 6:19 ==Listasijoitukset== Listat (1998) Paras sijoitus Ranska (SNEP) 73 Saksa (Media Control Charts) 39 Alankomaat (Dutch Top 40) 69 Ruotsi (Sverigetopplistan) 54 Sveitsi (Swiss Music Charts) 39 Iso- Britannia (Official Charts Company) 15 ==Lähteet== Luokka:Vuoden 1999 kappaleet Luokka:Sash!:n kappaleet
Hääkellot

Hääkellot () on vuonna 1921 ensi-iltansa saanut Chester Witheyn ohjaama yhdysvaltalainen mykkä komediaelokuva, jonka pääosissa ovat Constance Talmadge ja Harrison Ford. Hääkellot perustuu Salisbury Fieldin näytelmään, jonka pohjalta Zelda Crosby laati elokuvaan käsikirjoituksen. Elokuvan tuottajana oli Joseph M. Schenck ja tuotantoyhtiönä Constance Talmadge Film Company. Hääkellot sai Yhdysvaltain ensi-iltansa 17. kesäkuuta vuonna 1921. Suomessa elokuva sai ensi-illan 30. joulukuuta vuonna 1923. Hääkellojen levityksestä vastasi First National Pictures. ==Juoni== Rosalie Wayne (Constance Talmadge) ja Reginald ”Reggie” Carter (Harrison Ford) tutustuvat Floridan Palm Beachilla sijaitsevassa hotellissa ja he avioituvat vähän myöhemmin. Väärinkäsityksien ajamana tuore vaimo hakee Nevadan Renosta nopeaa avioeroa. Vuotta myöhemmin Rosalie saa tietää entisen aviomiehensä olevan kihloissa Marcia Hunterin (Emily Chichester) kanssa. Hunter on vain kiinnostunut Reggien vauraudesta ja sosiaalisesta asemasta. Rosalie alkaa katua hätäistä avioeroaan, ja hän kehittää suunnitelman voittaakseen entisen aviomiehensä takaisin. Kuitenkin Hunterin perhe, eräs runoilija ja entinen Rosalien kosija häiritsee Rosalien suunnitelman toteutusta ja onnistumista. Rosalie estää häät lähettämällä katolilaispiispalle viestin, että Reggie on eronnut, jolloin Reggietä ja Marciaa ei voida vihkiä. Viimein Rosalie saa Reggien takaisin, ja hänestä tulee jälleen kerran rouva Carter. ==Näyttelijät== ==Lähteet== ==Aiheesta muualla== * * * * Hääkellot TCM Movie Databasessa Luokka:Vuoden 1921 yhdysvaltalaiset elokuvat Luokka:Yhdysvaltalaiset komediaelokuvat Luokka:Yhdysvaltalaiset romanttiset komediat Luokka:Yhdysvaltalaiset mykkäelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset näytelmiin perustuvat elokuvat
Raindrops (Encore Une Fois)

Raindrops (Encore Une Fois) on Sash!:n vuonna 2008 julkaistu comeback-single. Kappaleella vierailee brittiläinen tanssimusiikkiryhmä Stunt. Kappale julkaistiin Sash!:n The Best Of-kokoelma-albumilta. Kevättalvella 2008 kappale julkaistiin myös Now! 71-albumilla. ==Kappalelista== # Original Mix - Radio Edit - 3:30 # Original Mix - Extended - 5:23 # Kindervater 7" Edit - 2:56 # Kindervater 7" Mix - 3:18 # Kindervater 12" Edit - 5:06 # Kindervater 12" Mix - 5:17 # Fonzerelli Re-Work - 2:59 # Fonzerelli Radio Edit - 3:02 # Fonzerelli Remix - 7:18 # DJ Demand Club Mix - 5:53 # DJ Demand Hardcore Mix - 6:42 # Thomas Alisson Remix - 5:31 # Bodo Tuner Remix - 5:41 # Sascha versus Picco Remix - 4:32 # Jamón Inglés Remix - 4:18 # Mark Ves Remix - 6:50 # Candlelight Remix - 3:18 ==Listasijoitukset== Listat (2000) Paras sijoitus Belgia (Ultratop 50 Flanderi) 6 Belgia (Ultratip Vallonia) 10 Eurooppa (European Hot 100) 30 Saksa (Media Control Charts) 51 Irlanti (Irlannin singlelista) 26 Alankomaat (Dutch Top 40) 49 Iso-Britannia (Official Charts Company) 9 ==Lähteet== Luokka:Vuoden 2008 kappaleet Luokka:Sash!:n kappaleet
Arijoutsin Pippuri

Arijoutsin Pippuri oli Heikki Marttilan eli nimimerkki Arijoutsin kustantama ja toimittama pilalehti, joka ilmestyi vuosina 1947–1974.Ari Uino: Pilalehtien monenkirjava sukupuu, s. 347–348 teoksessa Suomen lehdistön historia 8: Yleisaikakauslehdet. Aikakauslehtien liitto/Kustannuskiila 1991. Ensimmäiset vuotensa lehti ilmestyi Sotainvalidien Veljesliiton sotainvalidit ry:n julkaisemana joululehtenä nimellä Siirtoinvaliidi-lehtiArijoutsin Pippuri Fennica-tietokanta. Viitattu 18.9.2014.. Vuodesta 1950 se oli Arijoutsin itsensä kustantama neljästi vuodessa ilmestynyt itsenäinen huumorilehti. Arijoutsin Pippuri onnistui menestymään siinä vaiheessa, kun käytännössä kaikki muut Suomen pilalehdet kuolivat pois, ja se oli 1950-luvun jälkeen pitkään ainoa toimija sarallaan. Lehden tekemiseen osallistuivat useat tunnetut kirjoittajat ja kuvittajat. Pakinoitsijoista olivat mukana ainakin Aapeli, Palle, Jahvetti, Vaasan Jaakkoo, Olli, Erkki-Mikael, Ksantippa, Serp, Origo, Valentin, Kai de Puu, Matti Hälli, Heikki Asunta ja Veikko Karumo, pilapiirtäjistä puolestaan Oki Räisänen, Arvo Tigerstedt, Totti Noisniemi, Kari Suomalainen, Erkki Koponen, Olavi Hurmerinta, Tauno Kunnas, Rolf Sandqvist, Veikko Marttinen, Pasi Rutanen, Pauli Soisalo ja Asmo Alho. Arijoutsin Pippurin sisältöön kuului sekä ajankohtaisten aiheiden käsittelyä että ajattomia vitsejä. Lehden taitto ja typografia oli suunniteltu palvelemaan humoristista ilmaisua. Painos oli parhaimmillaan noin 50 000 kappaletta. Ajan hengen mukaisesti Arijoutsin Pippuri alkoi 1960-luvulla sisältää entistä rohkeampia ”tuhmia” vitsejä, mutta se ei lopulta enää kyennyt kilpailemaan varsinaisten seksihuumori- ja pornolehtien kanssa mieslukijoiden suosiosta. Arijoutsi jatkoi lehden tekemistä vielä jonkin aikaa kannattamattomuudesta huolimatta. Vuodesta 1971 alkaen ilmestyi vain joulunumero kerran vuodessa, viimeisin 1974. ==Lähteet== Luokka:Ilmestymästä lakanneet suomalaiset aikakauslehdet Luokka:Suomalaiset pilalehdet
Liessaari

Liessaari on Lohjanjärvessä sijaitseva saari, joka toimii virkistysalueena. Saareen pääsee kävellen Liessaaren siltaa pitkin. Saarelta löytyy luontopolku, laavu ja uimaranta. Liessaaresta on louhittu aikoinaan graniittia, ja louhos on nykyään muistomerkki. Saarella on paikkoja, joihin saa rantautua veneellä. Vuosina 1926–1997 Liessaari oli jaettu n kaupungin ja kunnan kesken. == Lähteet == == Aiheesta muualla == * Liessaaren luontopolku (Lohjan kaupunki) Luokka:Lohjan luonto Luokka:Suomen sisävesien saaret
Manuel Pasqual

Manuel Pasqual (s. 13. maaliskuuta 1982 San Donà di Piave) on italialainen jalkapalloilija, joka edusti merkittävän osan urastaan Serie A:ssa Fiorentinaa. Pelipaikaltaan Pasqual oli vasen laitapuolustaja. Hän pelasi myös Italian maajoukkueessa. == Ura == === Seurajoukkueura === Pasqual aloitti ammattilaisuransa viidenneksi korkeimman sarjatason Derthonassa kaudella 1999-2000.http://www.national-football- teams.com/player/13178/Manuel_Pasqual.html Vuonna 2000 hän siirtyi Pordenone Calcioon ja siitä vuoden päästä Trevisoon sekä vuoden 2002 alussa US Arezzoon, joka pelasi tuolloin Serie C1:ssä eli kolmanneksi korkeimmalla sarjatasolla. Pasqual ja Arezzo nousivat vuonna 2004 Serie B:hen ja vuonna 2005 Pasqual siirtyi Serie A:ssa pelanneeseen Fiorentinaan. Hän teki debyyttinsä Serie A:ssa syyskuussa 2005. Vasenjalkainen Pasqual oli tärkeässä roolissa Fiorentinan kulma- ja vapaapotkujen antajana. Kaudesta 2012–2013 alkaen hän toimi joukkueen kapteenina. Viimeiset kautensa 2016–2019 hän pelasi Empolissa. === Maajoukkueura === Hyvin Fiorentinassa ensimmäisellä kaudellaan esiintynyt Pasqual sai kutsun maajoukkuevalmentaja Marcello Lippiltä maaliskuun 2006 ystävyysmaaotteluun Saksaa vastaan. Pasqual debytoi tuossa ottelussa tultuaan viimeisellä minuutilla kentälle. Häntä ei kuitenkaan valittu saman kesän MM- kisoihin, jossa Italia voitti kultaa. Pasqual pelasi tuona vuonna vielä yhden maaottelun. Vuonna 2013 Italian jalkapallomaajoukkueen päävalmentaja Cesare Prandelli kutsui Pasqualin mukaan maajoukkueeseen seitsemän vuoden tauon jälkeen MM-karsintaotteluun Tšekkiä vastaan. Pasqual pelasi vuonna 2013 kolmessa maaottelussa. Vuonna 2014 uusi päävalmentaja Antonio Conte kutsui Pasqualin harjoitusotteluun Alankomaita vastaan ja EM-karsintaotteluun Norjaa vastaan. Molemmissa Pasqual tuli vaihdosta kentälle.http://www.transfermarkt.co.uk/manuel- pasqual/nationalmannschaft/spieler/23284/saison_id/2014 == Lähteet == Luokka:Italialaiset jalkapalloilijat Luokka:Vuonna 1982 syntyneet Luokka:Elävät henkilöt
Pekka Vähä-Vahe

Antti Pekka Vähä-Vahe (s. 30. lokakuuta 1962 Turku) on suomalainen kestävyysjuoksija. Hänen seuranaan on vuodesta 2008 lähtien ollut Hangon Hyrskyt ja hänen valmentajanaan toimii Sulo Oksanen. Aikuisten tasolla Vähä- Vahe on saavuttanut ulkoratojen SM-kisoista kolme mitalia maratonilta; kaksi kultaa vuosina 1989 ja 1991 sekä hopeaa vuonna 1992. == Lähteet == Luokka:Suomalaiset kestävyysjuoksijat Luokka:Vuonna 1962 syntyneet Luokka:Elävät henkilöt
Suur-Lontoon poliisitoimi

Suur-Lontoon poliisitoimi (, lyh. MPS, epävirallisesti "the Met") on Suur- Lontoon alueen lainvalvonnasta vastuussa oleva poliisitoimi. Sen toimialueeseen kuuluu kaikki paitsi Lontoon City, jonka lainvalvonnan hoitaa City of London Police. Suur-Lontoon poliisitoimella on myös merkittäviä kansallisia vastuutehtäviä, kuten terrorisminvastaisten asioiden koordinoiminen ja johtaminen sekä Britannian kuninkaallisen perheen ja merkittävien Hänen majesteettinsa hallituksen jäsenten suojeleminen..Suur- Lontoon poliisitoimen päämaja on Scotland Yard joka sijaitsee Great Scotland Yard -nimisen kadun varrella Whitehallissa.Douglas Browne (1956) The Rise of Scotland Yard: A History of the Metropolitan Police Suur-Lontoon poliisitoimi on lokakuusta 2011 asti työllistänyt 48 661 henkilöä täysiaikaisesti. Näistä 31 478 ovat valan vannoneita poliiseja, 13 350 henkilöstöä (ei poliiseja) ja 3 831 police community support officer (eivät ole vannoneet valaa). Tähän lukuun ei ole laskettu 5 479 Metropolitan Special Constabulary -poliiseja, jotka tekevät osa-aikatyötä (vähintään 16 tuntia kuukaudessa) ja joilla on samat valtuudet ja univormu kuin kollegoillaan. Tämä tekee Suur-Lontoon poliisitoimesta suurimman Yhdistyneessä kuningaskunnassa merkittävällä etumatkalla, ja yhden suurimmista koko maailmassa. Suur-Lontoon poliisitoimen Commissioner of Police of the Metropolis (yleisesti vain Commissioner) on koko poliisitoimen operatiivinen johtaja ja vastaa tekemisistään Mayor's Office for Policing and Crime -toimistolle. Komissaarin viran pitivät ensimmäisinä Sir Charles Rowan ja Sir Richard Mayne yhteisesti. Nykyinen komissaari on Sir Bernard Hogan-Howe. Nykyinen komissaarin alla toimiva Deputy Commissioner of Police of the Metropolis on Craig Mackey. Suur-Lontoon poliisitoimesta on olemassa joukko epävirallisia nimityksiä ja lyhenteitä, joista yleisin on the Met. Cockney rhyming slangissa siihen viitataan joskus nimityksellä Old Bill. Siihen viitataan lainsäädännössä pieniä alkukirjaimia käyttäen, joko "metropolitan police force" tai "metropolitan police", jättäen pois "service" -liitteen. ==Lähteet== ==Aiheesta muualla== * Metropolitan Police Luokka:Yhdistyneen kuningaskunnan poliisitoimi Luokka:Lontoon paikallishallinto
Tarcisio Burgnich

Tarcisio Burgnich (25. huhtikuuta 1939 Ruda, Italia – 26. toukokuuta 2021 Forte dei Marmi, ItaliaTarcisio Burgnich, the defender of Herrera’s Grande Inter and the Mexico ’70 national team has died Inter, Italy defender Tarcisio Burgnich dies, aged 82) oli italialainen jalkapalloilija. Burgnichillä on isänsä puolelta itävaltalaisia sukujuuria. Hänen pelipaikkansa oli oikea laitapuolustaja. Burgnich pelasi koko uransa Italiassa, hän edusti Udineseä, Juventusta, US Palermoa, Inter Milania ja SSC Napolia. Interissä Burgnich pelasi yli 300 ottelua ja voitti viisi Italian mestaruutta, kaksi Euroopan cupia ja kaksi seurojen maailmanmestaruutta. Burgnich tunnetaan ehkä kuitenkin parhaiten lausunnostaan, jonka hän antoi hävityn MM-finaalin 1970 jälkeen voittaneen joukkueen Brasilian tähtipelaajasta Peléstä. Aggressiivisen pelityylinsä johdosta Burgnich sai lempinimen La Roccia eli Kivi. Burgnich pelasi Italian jalkapallomaajoukkueessa 66 ottelua ja teki niissä kaksi maalia. Hän oli myös voittamassa Italian tähän mennessä ainoata EM-kultaa vuonna 1968 ja osallistui myös kolmeen MM-turnaukseen. Burgnich pelasi maajoukkueessa yli vuosikymmenen, vuodet 1963-1974. Peliuransa hän lopetti vuonna 1977. Uransa jälkeen hän valmensi kahdenkymmenen vuoden aikana kymmentä seuraa saavuttamatta suurempaa menestystä. Hän oli 175 senttimetriä pitkä == Lähteet == * * http://www.national-football- teams.com/player/17412/Tarcisio_Burgnich.html === Viitteet === Luokka:Italialaiset jalkapalloilijat Luokka:Jalkapallon Euroopan mestarit Luokka:Vuonna 1939 syntyneet Luokka:Vuonna 2021 kuolleet
Ray Stewart

Raymond Douglas "Ray" Stewart (s. 18. maaliskuuta 1965 Kingston) on uransa jo päättänyt jamaikalainen pikajuoksija ja olympiamitalisti. Stewart voitti olympiahopeaa 19-vuotiaana vuoden 1984 kesäolympialaista Los Angelesista 4×100 metrin viestistä. Hänen ennätyksensä päämatkallaan 100 metrillä on 9.96 ja 200 metrillä 20.75. Stewart voitti vuoden 1987 MM-kisoista hopeaa 100 metriltä ja pronssia pikaviestistä. Hän osallistui neljiin peräkkäisiin kesäolympialaisiin. Hän voitti pronssia pikaviestistä vuoden 1990 Kansainyhteisön kisoista. Stewart on 178 senttimetriä pitkä ja painaa 73 kilogrammaa. == Lähteet == * Luokka:Jamaikalaiset pikajuoksijat Luokka:Jamaikalaiset olympiamitalistit Luokka:Vuonna 1965 syntyneet Luokka:Elävät henkilöt
Texmoda

Texmoda Fashion Group on suomalaisten vaatekauppiaiden osuuskunta. Sen hallinnoimia kauppaketjuja ovat naistenvaatteita myyvä Moda ja nuorisovaateketju Jim & Jill. Osuuskunnan alaisuudessa toimii yhtiö TFG Retail Oy, jossa työskentelee parikymmentä henkilöä.TFG Retail Oy , Taloussanomien Yrityshaku. Viitattu 18.9.2014. Texmoda Fashion Group -osuuskunnassa on mukana noin 40 eri jäsenyritystä.Moda-ketju , Moda Villa. Viitattu 18.9.2014. Texmodan ketjujen liikkeet ovat itsenäisten kauppiaiden omistamia ja usein paikkakuntiensa johtavia vaateliikkeitä.Liikkeiden valikoimat vaihtelevat, mutta Texmoda tuottaa niille mallistoja, joita ne voivat halutessaan ostaa. Osuuskunta toimii jäsenyritystensä vaatesuunnittelu- ja markkinointipalveluna. Texmoda Fashion Groupin toimitusjohtajana toimii Beni Kauhanen.Texmoda Fashion Group, Taloussanomien Yrityshaku. Viitattu 18.9.2014. Häntä ennen toimitusjohtajana oli Tuomo Rantalankila. Saarela, Jussi: Tuomo Rantalankila Texmodan johtoon, Taloussanomat 19.5.2001. Viitattu 18.9.2014. ==Historiaa== 1990-luvun alussa suomalaiset Finn-Man- ja Isotex-ostoyhtymät yhdistivät voimansa pohjoismaisia vaateketjuja vastaan Moda Group Osuuskunnaksi,Ratsula on palvellut asiakkaitaan vuodesta 1924 lähtien. Tässä katsaus menneisiin vuosiin, Ratsula, Pori. Viitattu 18.9.2014. Texmoda Fashion Group perustettiin 1997, kun Texman Oy:n kauppiaat ja Moda Group -osuuskunta yhdistyivät. Texmoda oli vuosituhannen vaihteessa pari vuotta Suomen suurin vaatekaupan ketju, kunnes Hennes & Mauritz ohitti sen 2002.Moilala, Outi: Vaatteita etelästä, Alan yritysten sosiaalinen- ja ympäristövastuu, Finnwatch 3/2006, joulukuu 2006, sivu 13. Viitattu 18.9.2014. ==Lähteet== Luokka:Suomalaiset osuuskunnat Luokka:Suomalaiset vaateliikkeet
Äsperedin kirkko

Äsperedin kirkko () on Ruotsissa Boråsin kunnassa sijaitseva kirkkorakennus. Kirkon rakentaminen aloitettiin vuonna 1860 ja se otettiin käyttöön vuonna 1862. Arkkitehtina toimi J. F. Åbom. Vuonna 1990 rakennukseen tehtiin korjaustöitä sekä sisä- että ulkopuolella. Kirkkoon mahtuu noin 250 ihmistä. 9-äänikertaiset urut on rakennettu 1914, ja vuonna 1981 ne restauroitiin ja rakennettiin osittain uudelleen. ==Lähteet== * Svenska kyrkan i Toarp: Äspereds kyrka ==Aiheesta muualla== Luokka:Boråsin kunta Luokka:Länsi- Götanmaan läänin kirkot Luokka:Ruotsin kivikirkot Luokka:Kirkot Skaran hiippakunnassa
Stack-Up

Stack-Up on Nintendon kehittämä ja julkaisema pulmapeli, joka julkaistiin alun perin Japanissa 26. heinäkuuta 1985 Nintendo Entertainment Systemille. Peli on Gyromiten ohella ainoa peli, joka hyödyntää R.O.B.-lisälaitetta. Pelissä ideana on ohjata professori Hector hyppimään painikkeiden päälle, jotta R.O.B. aktivoituisi ja järjestäisi värilliset levyt tietynlaiseen järjestykseen. Peli sisältää viisi erilaista pelitilaa, myös moninpelaaminen on mahdollista. == Aiheesta muualla == * Luokka:Vuoden 1985 videopelit Luokka:Pulmapelit Luokka:Nintendo Entertainment System -pelit Luokka:Nintendon julkaisemat videopelit
Mika Hyttinen

Mika Hyttinen (s. 23. joulukuuta 1972) on suomalainen ekonomisti ja tietokirjailija. Hän valmistui ekonomistiksi Helsingin yliopistosta vuonna 2002.Kirjailijat: Mika Hyttinen (http://www.talentumshop.fi/kirjailijat/mika-hyttinen.html#isPage=1 ==Kirjallisuutta== * Hyttinen, Mika: Vaurastu kuin Warren Buffett. Talentum, 2014. ISBN 978-952-14-2274-4 ==Lähteet== == Aiheesta muualla == * Haastattelussa Mika Hyttinen - Pitkällä aikavälillä omistaja nauraa matkalla pankkiin | Sijoitustieto.fi Luokka:Suomalaiset taloustieteilijät Luokka:Suomalaiset kirjailijat Luokka:Vuonna 1972 syntyneet Luokka:Elävät henkilöt